**Når du køber en Jydsk hest:**

En Jydsk hest er en middel svær trækhest som igennem generationer er avlet til at trække landbrugsredskaber eller vogne i skridtgang. Der er derfor avlet efter at få et roligt, sindigt og arbejdsvilligt temperament og stor råstyrke.

Det betyder at den Jydske hest i dag kan anvendes som alsidig familiehest; som kørerhest, som skovturshest, som hyggehest, som handicap hest og til agility. Den kan håndteres af alle i familien, da et grundlæggende træk hos den Jydske hest er at den er samarbejdsvillig og godmodig.

Det er dog vigtigt at gøre sig klart at der er nogle ting den Jydske hest er mindre velegnet til.

* Spring er en stor belastning for så tung en hest.
* Dressur kan være en udfordring, da ikke alle Jydske heste kan samle sig grundet en kort nakke og manglende ganachefrihed.
* Military. En Jydsk hest har stor råstyrke og stor udholdenhed i skridt. Det er ikke en fartdjævel og det giver et meget stort slid på hestens forben at skulle holde sig i trav eller galop over længere tid eller distance.

Så før du køber en Jydsk hest er det vigtigt at overveje hvad du gerne vil bruge hesten til.

På avlsforeningen hjemmeside <http://www.denjydskehest.dk/> findes en salgsliste over Jydske heste til salg.

Hvis man køber hest fra salgslisten og efterfølgende henvender sig til formanden får man et gratis medlemskab med i handlen, gældende for resten af kalender året.

På hjemmesiden findes ligeledes kontaktinformationer til bestyrelsens medlemmer som til enhver tid kan kontaktes for råd og vejledning før, under og efter køb af en Jydsk hest. Man kan også finde link til lokalforeningernes hjemmeside og således komme i kontakt med hestefolk i nærområdet.

**Det juridiske ved en handel:**

Der henvises til en artikel skrevet af landskonsulent Eric Clausen. Seges - Heste

[**Vejledning om køb og salg af heste**](https://www.landbrugsinfo.dk/Heste/Handelsforhold/Sider/Vejledning_kobogsalg.pdf)

[**Link til gratis købekontrakt fra Seges**](https://www.landbrugsinfo.dk/heste/handelsforhold/sider/kobekontrakt.pdf)